钦定古今图书集成/明伦汇编/官常典/第649卷 > 周谅
## 钦定古今图书集成/明伦汇编/官常典/第649卷 > 周谅

按《宁远县志》：“谅，江西永丰举人，历任五载，事不避嫌，
能不辞冗，凡前官逋负完结者百三十有九。事作兴
士类，防范边隅。时嘉靖十五年丙申大旱，徒步拜祷，
雨随以澍。躬率乡兵，捣高山巢穴，立五营以扼其险，
民咸赖之。江华苗发，奉委剿捕，巡抚陆公奖异之。后
召擢云南道监察御史。祀名宦。”